૨૧મી સદીમાં સ્તનપાન સૌથી નીચેના સ્તર પર પહોંચ્યું છે. વિશ્વ આરોગ્ય સંસ્થા પ્રમાણે, મોટા ભાગના દેશોમાં પ્રથમ છ મહિનામાં માત્ર સ્તનપાન કરાવવાનો દર ૫૦ ટકાથી પણ નીચે છે. આ સ્થિતિની ગંભીરતાનું અનુમાન એ તથ્ય પરથી લગાડી શકાય છે કે હવે આપણે જાગૃતિ વધારવા દર વર્ષે એક ઑગસ્ટથી આઠ ઑગસ્ટ સુધી સ્તનપાન સપ્તાહ મનાવીએ છીએ. ગર્ભધારણથી શરૂ કરીને બીજા જન્મદિન સુધી જીવનના પ્રથમ હજાર દિવસોમાં પોષણની આપૂર્તિથી લાંબા સમય સુધી બાળકનું સ્વાસ્થ્ય સારું રહે છે. સ્તનપાન આ પ્રારંભિક પોષણનો એક આવશ્યક હિસ્સો છે કારણકે માનું દૂધ પોષક તત્ત્વો અને બાયોએક્ટિવ નિર્માણકારકોનું બહુઆયામી મિશ્રણ છે, જે જીવનના શરૂઆતના છ મહિનામાં નવજાત શિશુ માટે અત્યંત આવશ્યક છે.